बिजली दर में वृद्धि को लेकर आप का अभियान
महिदपुर | मध्यप्रदेश विद्युत मंडल द्वारा एक बार फिर दर में वृद्धि किए जाने के विरुद्ध आम आदमी पार्टी द्वारा पूरे प्रदेश में हस्ताक्षर अभियान चलाया जा रहा है। आम आदमी पार्टी महिदपुर विधानसभा के कार्यकर्ताओं के द्वारा विगत दिनों से हस्ताक्षर अभियान चलाया जा रहा है।
1 मार्च को पार्टी के स्थानीय कार्यकर्ताओं के द्वारा महिदपुर रोड के विभिन्न मार्गों से रैली निकालकर एई को आपत्ति दर्ज कराई। वहीं महिदपुर में भी एई को विद्युत दर न बढ़ाए जाने के संबंध में मप्र विद्युत नियामक आयोग भोपाल को आपत्ति पेश की। जिसमें मांग की गई कि विद्युत दर बढ़ाने की जगह दिल्ली सरकार कि तरह बिजली दर को कम किया जाए। मौके पर पार्टी के पर्यवेक्षक भंवरसिंह शेखावत, दशरथ राठौर, भगवतीप्रसाद पुरोहित, सैय्यद एजाज अली, सोहेल खान, मुबारिक मंसूरी, जुबेर खान, आसिफ मंसूरी आदि उपस्थित थे। शेखावत ने बताया 20 मार्च को पार्टी द्वारा एसडीएम को आपत्ति दर्ज करवाई जाएगी एवं सुनवाई न होने पर 27 मार्च को विधानसभा का घेराव किया जाएगा।
hin_Deva hin_Deva hin_Deva